НАРОДНО ЧИТАЛИЩЕ „ПРОБУДА-1922Г.-„ – С. ДРАГИЧЕВО,ОБЩИНА ПЕРНИК

Читалището в с. Драгичево е създадено на 10 декември 1922 година от будни хора сред които и Симеон Симеонов, който е и първият председател. Именувало се е „Драгичевско читалище”, „Стилиян Чилингиров”, „Пробуда”, а сега вече „Пробуда-1922г”. Читалището като средище за духовна и културна дейност през 2020 година ще работи по следната

**П Л А Н - П Р О Г Р А М А**

Приета на Общо събрание на читалището на 22.06.2020 година

1. ОСНОВНИ ЗАДАЧИ
   1. Създаване условия за разгръщане творческите възможности и способности на дейците и творците на културата, за пълноценна изява на талантите и обогатяване на духовните ценности в селото ни.
   2. Чрез координация с културните институти, училището и партньори да се създадат благоприятни условия за развитието на творческите способности на децата и юношите, като читалището подпомага за ранно откриване, възпитаване и реализация на младото поколение.
   3. Да се работи за привличане на широк кръг читалищен актив.
   4. Библиотечната дейност да се развива съобразно нуждите на населението.
   5. Възстановяване и обогатяване на материалната база.

Осъществяването на основните задачи да спомогне за стимулиране на творческото начало и формиране по-високи естетически критерии при възприемане на духовните ценности.

1. МЕРОП РИЯТИЯ ЗА ИЗПЪЛНЕНИЕ НА ОСНОВНИТЕ ЗАДАЧИ
   1. Настоятелството на читалището да насочи усилията си обогатяване на дейността.
   2. Читалището да работи активно за запазване и утвърждаване на местните традиции и обичаи.
   3. Да се използват всички възможни средства художествената самодейност да продължава да се развива като бъде място за достойна изява на младите таланти.
   4. Да се доусъвършенства дейността на всички колективи към читалището.
   5. Библиотечната дейност в читалището да се развива съобразно потребностите като непрекъснато се подобрява чрез методи и форми, които да доближат добрата книга до по-широк кръг читатели, а библиотеката се превърне в желано място. Във връзка с това:

* чрез проекти да се подобри комплектуването на БФ
* да се подобри справочно-информационната дейност
* чрез витрини и други нагледни материали да се създадат условия за увеличаване броя на читателите
* да се актуализира СК
* да се направи краеведска сбирка
  1. Читалището да разработва проекти с които да кандидатства за средства пред различни институции.
  2. Културно-масовата работа работа на читалището да бъде конкретно и таматично насочена и свързана с традиционни празници, бележити дати и годишнини:

|  |  |  |  |  |
| --- | --- | --- | --- | --- |
| **НЧ “ ПРОБУДА-1922 г. ” ”, с. ДРАГИЧЕВО** | | | | |
| **№** | **Културна проява** | **Дата** | **място и час** |
| 1. | Сурва.Обход на селото от сурвакарската група. На 13.01. в 18.30 часа – сурвакарски игри около огъня на площада. Тръгване – 9.00 пред читалището | 13и 14.01. | Селото – тръгване в 9.00 часа пред читалището |
| 2. | Бабинден – празник с участието на д-р Тодорова и жени от селото. Програма от читалището | 21.01. | Пенсионерски клуб – 10.30 |
| 4. | Участие в „Сурва – 2020“ | 25/26.01. | Перник |
| 5. | Изработка на мартеници от двата кръжока | 15.02. | Читалището – 10.30 |
| 7. | Украсяване с мартеници пред Кметството и Читалището | 21.02. | Кметството и Читалището – 12.00 |
| 8. | Изработка на картички от деца по случай денят на майката 8-ми март; Ден на самодейността; Връзване мартенички на самодейци | 01.03. | Читалището – 10.30 |
| 10. | Сирни заговезни- прескачане на огън, наричания и ламкане на яйце | 01.03. | На площада – 19.00 |
| 11. | Полагане венци и цветя на паметника, заря и концерт пред читалището/при подходящи атмосферни условия/ | 03.03. | Паметника пред Кметството  11.00 |
| 13. | Осмомартенски празник със самодейците | 07.03. | Ресторант – 19.00 |
| 14. | Тодоровден- конни състезания – концерт, водосвет, състезания | 07.03. | Начало 10.30 ч. пред ч-щето; 11.00 – водосвет пред черквата;12.00 - Местността „Старо село“ - състезания |
| 15. | Международен ден на детската книга;Седмица на детската книга  Гости на библиотеката ще бъдат децата от ДГ”Драгичево” - презентации на детски книги | 01.04. | Библиотеката – 10.30 |
| 16. | Лазаровден и Цветница-обход на цялото село с песни и танци от децата | 11 и12.04. | Тръгване в 9.00 пред черквата |
| 17. | Боядисване на великденски яйца съвместно с двата кръжока . | 16.04. | Читалището 10.30 |
| 18. | Разпети петък – църковни песнопения с участието на деца-самодейци | 17.04 | Църквата – 18.30 |
| 19. | Великденски празник- „Великден е. Христос Воскресе”. Изложба на обредни хлебове и писани яйца , и концерт. | 20.04. | Пред Читалището – 11.00 |
| 20. | „Гергьовден в село Драгичево”. | 06.05. | Местността „Старо село“ – 10.30 |
| 21. | Ден на библиотекаря-деца библиотекари за един ден .  Гости на библиотеката –първи клас към ОУ”Св.св.Кирил и Методий” | 11.05. | Библиотеката – 11.00 |
| 22. | Ден на славянската писменост и българската просвета и култура **.**  Концерт съвместно с училището. | 24.05. | Пред читалището 10.00 |
| 23. | Участие в детски фестивал „Дай, бабо, огънче**”** | М. май | Мещица |
| 24. | Детски празник – „Детство мое, реално и вълшебно” – парад на приказни герои, микрофонът е ваш, деца,; рисунки на асфалт, грим и прическа. Награди осигурени от читалището . | 01.06. | Пред читалището 10.00 |
| 25. | Традиционен събор – „Втори юни – ден на безсмъртие, ден на родолюбие“.Поднасяне венци и цветя пред паметника –12.00 ч.;Програма от читалището – 18.00 ч; Празнична заря – 21.00 часа. | 02.06. | Паметника в Горно Драгичево |
| 26. | Еньовден. „Звездите слизат на земята и омайват тревите”- бране на билки с децата. | 24.06. | Местността „Старо село”- 9.00 |
| 27. | Участие на детските формации в детски фестивал „Слънце иде” | М. юни | Дрен |
| 28. | Участие на детските формации в детски фестивал „Чичо Стоян“ | М. юни | Дивотино |
| 29. | Областен преглед за Копривщица | М. юни | Перник |
| 30. | Участие на всички формации към читалището във фолклорен фестивал „Витошки напеви” | М. юни | Кладница |
| 31. | Старт на летните забавления за деца | 01.07. | Читалището 10.30 |
| 32. | Участие във фолклорен фестивал Копривщица | М. август | Копривщица |
| 33. | Традиционен събор | 30.08 | Площада – 18.00 ч. |
| 34. | Край на летните забавления /занимания/–парти за децата | Края на м.август |  |
| 35. | Концерт във връзка с откриване на учебната година. | 15.09. | Двора на ОУ „Св.св. Кирил и Методий“ – 9.30 ч |
| 36. | Световен ден на възрастните хора -концерт | 01.10 | Пенсионерски клуб – 11.00 |
| 37. | Ден на народните будители –дискусия | 02.10. | Кметството – 16.30 |
| 38. | „светлините на елхата“. Концерт. | М. декември | Пред Кметството 18.00 |
| 39. | Коледа при баба. Празник с децата от ДГ и училището в с. Драгичево – изработка на сурвачки, играчки, месене на колачета др. | 14-18.12. | В залата на Кметството – 10.00-16.00 |
| 40. | Коледен концерт | 18.12. | Дворец на културата - Перник |
| 41. | Коледен празник със самодейци | 19.12. | Ресторант 19.00 |
| 42. |  |  |  |
| 43. |  |  |  |
| 44. |  |  |  |

Забележка:

1. През годината ще бъдат отразени 18 броя бележити дати и годишни. Място – библиотеката
2. Участията на ТТС „Чекмедже” не са отразени поради неуточнени дати.

ПРЕДСЕДАТЕЛ:

/Ю. Евгениева/